
23-TA-2880: Noteikumu projekts (Grozījumi)
Grozījumi Ministru kabineta 2016. gada 12. aprīļa noteikumos Nr. 226 "Noteikumi par akcelerācijas fondiem saimnieciskās darbības veicēju izveides, attīstības un konkurētspējas veicināšanai"
TA saskaņojamie dokumenti
Noteikumu (grozījumu) projekts 1.0
Anotācija (ex-ante) 1.0
MK sēdes protokollēmuma projekts 1.0
Noteikumu konsolidētā versija 2.0
Atzinuma sniedzējs
Tieslietu ministrija
Atzinums iesniegts
21.11.2023.
Atzinuma sniegšanas termiņš
22.11.2023.

	1.
	Noteikumu konsolidētā versija
42.12. jāizpilda nosacījumi, kas paredzēti Komisijas regulas Nr. 651/2014. 21. pantā, izņemot Komisijas regulas Nr. 651/2014 21. panta 3., 4., 8., 12. un 13. punktā paredzētos nosacījumus;
	Iebildums
Vēršam uzmanību, ka Eiropas Savienības regulu prasības ir aizliegts pārrakstīt nacionālajā normatīvajā aktā un ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā, bet tai pašā laikā ir jānodrošina to tiešā piemērošana katrā dalībvalstī. Ņemot vērā minēto, lūdzam izvērtēt projekta 10. un 11. punktu (noteikumu 42. un 42.1 punktu) un precizēt projektu, nodrošinot, ka netiek dublētas Eiropas Komisijas 2014. gada 17. jūnija Regulas (ES) Nr. 651/2014, ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108. pantu, 21. panta 12. un 18. punkta prasības (sk., piemēram, 42.1 2. apakšpunktu un minētās regulas 21. panta 18. punkta pirmās daļas "b" apakšpunktu). Alternatīvi lūdzam sniegt pamatotu skaidrojumu, kā minētās projekta normas atbilst iepriekš minētajam.
Piedāvātā redakcija
-
	Renāte Luīze Cietvīra (TM)

	2.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Aicinām precizēt anotācijas 1.3. sadaļas risinājuma apraksta 3. punktā ietverto skaidrojumu par noteikumu projekta 11. punktu (noteikumu 42.1 punktu), jo no tā izriet vairāki nosacījumi, kas jāievēro attiecībā uz de minimis atbalsta sniegšanu, taču anotācijā minēts tikai viens nosacījums.
Piedāvātā redakcija
-
	Renāte Luīze Cietvīra (TM)



